På Zeppelinfjellet ovenfor Ny-Ålesund ligger luftmålestasjonen Zeppelinobservatoriet, 474 meter over havet. dette observatoriet er sentralt i overvåkingen av det globale atmosfæriske miljøet. Data som samles inn har stor betydning for kartleggingen av klimaendringer, endringer i stratosfærisk ozon og UV, miljøgifter, og langtransporterte luftforurensninger. Observatoriet eies av Norsk Polarinstitutt mens NILU - Norsk institutt for luftforskning er ansvarlig for den vitenskapelige virksomheten på stasjonen.